Uniunea Europeană amenință că va bloca exporturile de vaccinuri către Regatul Unit.
Președintele Comisiei Europene, Ursula von der Leyen, a amenințat că va bloca exporturile de vaccinuri către Regatul Unit și nu numai. Campania de vaccinare din UE a fost ceva mai lentă în comparație cu cea a britanicilor. Uniunea Europeană se confruntă cu al treilea val al pandemiei cu mai puțin de o zecime din populație vaccinată.
Președintele Comisiei Europene, Ursula von der Leyen, a amenințat că va bloca exporturile de vaccinuri către Regatul Unit și nu numai. Sky News relatează că sunt vizate și alte țări care au o rată mare de vaccinare.Campania de vaccinare din UE a fost ceva mai lentă în comparație cu cea a britanicilor. Astfel, 25 de milioane de adulți au primit cel puțin prima doză, dintr-o populație de aproximativ 68 de milioane de oameni. Deci în jur de 37% din populația Regatului Unit a primit cel puțin o doză.Comparativ, aceeași rată scade la doar 9,8% în Uniunea Europeană, conform datelor prezentate de Centrul European de Prevenire și Control al Bolilor. Un factor ce a influențat aceste cifre este faptul că autoritățile din insulă au aprobat în regim de urgență vaccinurile.Astfel, Uniunea Europeană se confruntă cu al treilea val al pandemiei cu mai puțin de o zecime din populație vaccinată. În aceste condiții, Ursula von der Leyen a declarat că e posibil să oprească exporturile către țările care au deja o rată mare de vaccinare, inclusiv Regatul Unit."Suntem în criza secolului. Vom reflecta dacă exporturile către țări care au rata de vaccinare mai mare decât noi sunt încă proporționale", a spus președintele Comisiei Europene.